CELEX: 62019CN0774
Language: el
Date: 2019-10-22 00:00:00
Title: Υπόθεση C-774/19: Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 22 Οκτωβρίου 2019 – A. B. και B. B. κατά Personal Exchange International Limited

20.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/19
            
         
      Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 22 Οκτωβρίου 2019 – A. B. και B. B. κατά Personal Exchange International Limited
      (Υπόθεση C-774/19)
      (2020/C 19/23)
      Γλώσσα διαδικασίας: η σλοβενική
      
         Αιτούν δικαστήριο
      
      Vrhovno sodišče Republike Slovenije
      
         Διάδικοι στην υπόθεση της κύριας δίκης
      
      
         Αναιρεσείοντες: A. B. και B. B.
      
         Αναιρεσίβλητη: Personal Exchange International Limited
      
         Προδικαστικό ερώτημα
      
      Πρέπει το άρθρο 15, παράγραφος 1, του κανονισμού 44/2001 (1) να ερμηνευθεί υπό την έννοια ότι μπορεί να χαρακτηρισθεί ως σύμβαση που καταρτίζεται από καταναλωτή, για σκοπό που μπορεί να θεωρηθεί ξένος προς την επαγγελματική δραστηριότητά του, σύμβαση παιχνιδιού πόκερ στο διαδίκτυο, που καταρτίζεται εξ αποστάσεως μέσω διαδικτύου από ιδιώτη με αλλοδαπό φορέα εκμεταλλεύσεως παιχνιδιών στο διαδίκτυο και υπόκειται στους γενικούς όρους και προϋποθέσεις του εν λόγω φορέα εκμεταλλεύσεως, όταν το εν λόγω πρόσωπο συντηρείται επί έτη από τα εισοδήματα που λαμβάνει κατ’ αυτόν τον τρόπο ή από τα κέρδη του παιχνιδιού πόκερ, μολονότι δεν έχει καταχωρίσει επισήμως αυτού του είδους τη δραστηριότητα και, εν πάση περιπτώσει, δεν παρέχει την εν λόγω δραστηριότητα σε τρίτους στην αγορά ως υπηρεσία έναντι πληρωμής;
      
         (1)  Κανονισμός (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2001, L 12, σ. 1).